ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea parteneriatului pentru implementarea obiectivului

,,Proiect integrat pentru înființarea sistemului de distribuție a gazelor naturale: LOT 1-Înființare sistem de distribuție gaze naturale în localitățile Agriș, Cacova Ierii, Făgetu Ierii, Iara, Mașca, Surduc, comuna Iara, județul Cluj; LOT 2-Înființare sistem de distribuție gaze naturale în localitățile Băișoara, Frăsinet, Moara de Pădure, Muntele Băișorii, Stațiunea Muntele Băișorii și Săcel, comuna Băișoara, județul Cluj; LOT 3-Înființare sistem de distribuție gaze naturale în localitățile Valea Ierii, Plopi și Cerc, comuna Valea Ierii, județul Cluj”

Consiliul Local al comunei Valea Ieri întrunit în ședința ordinară din data de 14 aprilie 2022,

Având în vedere :

**-**Referatul de aprobare nr. 1701 din 6.04.2022 întocmit de către Primarul comunei Valea Ierii , din care reiese necesitatea și oportunitatea adoptării unei hotărâri privind aprobarea parteneriatului pentru implementarea obiectivului ,,Proiect integrat pentru înființarea sistemului de distribuție a gazelor naturale: LOT 1-Înființare sistem de distribuție gaze naturale în localitățile Agriș, Cacova Ierii, Făgetu Ierii, Iara, Mașca, Surduc, comuna Iara, jud. Cluj; LOT 2-Înființare sistem de distribuție gaze naturale în localitățile Băișoara, Frăsinet, Moara de Pădure, Muntele Băișorii, Stațiunea Muntele Băișorii și Săcel, comuna Băișoara, jud. Cluj; LOT 3-Înființare sistem de distribuție gaze naturale în localitățile Valea Ierii, Plopi și Cerc, comuna Valea Ierii, jud. Cluj”;

-Raportul de specialitate înregistrat sub nr. 1702 din 6.04.2022;

- Avizul Comisiei de specialitate nr. 1 din cadrul Consiliului local Valea Ierii;

Ținând cont de prevederile:

-O.U.G. nr.95/2021 pentru aprobarea Programului naţional de investiţii "Anghel Saligny", cu modificările și completările ulterioare;

- Ordinul nr. 1333/2021 al Ministrului Dezvoltării, Lucrărilor Publice și Administrației privind aprobarea Normelor metodologice pentru punerea în aplicare a prevederilor Ordonanței de urgență a Guvernului nr.95/2021 pentru aprobarea Programului național de investiții ,,Anghel Saligny", pentru categoriile de investiții prevăzute la art.4 alin.(1) lit.e) din Ordonanța de urgență a Guvernului nr.95/2021;

- Ordinul nr.1321 al Ministerului Dezvoltării, Lucrărilor publice și Administrației, pentru aprobarea standardelor de cost aferente obiectivelor de investiții prevăzute la art. 4 alin. (1) lit. e) din Ordonanța de urgență a Guvernului nr. 95/2021 pentru aprobarea Programului Național de Investiții "Anghel Saligny";

- Art. 44 alin.(1) din Legea nr. 273/2006 privind finanțele publice locale, cu modificările și completările ulterioare;

- Art.3 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

În temeiul prevederilor conferite de dispozițiile art.129 alin.(2) lit.b), alin.(4) lit.d), ale art.139 alin.(1) si alin.(3) lit.e) și ale art.196 alin.(1) lit.a), din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

Consiliul Local al comunei Valea Ierii adoptă prezenta hotărâre:

**Art.1.** Se aprobă încheierea unui parteneriat între comuna Valea Ierii și comunele Iara și Băișoara în vederea realizării obiectivului de investiții **,**,Proiect integrat pentru înființarea sistemului de distribuție a gazelor naturale: LOT 1-Înființare sistem de distribuție gaze naturale în localitățile Agriș, Cacova Ierii, Făgetu Ierii, Iara, Mașca, Surduc, comuna Iara, județul Cluj; LOT 2-Înființare sistem de distribuție gaze naturale în localitățile Băișoara, Frăsinet, Moara de Pădure, Muntele Băișorii, Stațiunea Muntele Băișorii și Săcel, comuna Băișoara, județul Cluj; LOT 3-Înființare sistem de distribuție gaze naturale în localitățile Valea Ierii, Plopi și Cerc, comuna Valea Ierii, județul Cluj”,în cadrul Programului National de Investiții ,,Anghel Saligny”, conform anexei.

**Art.2.** Se împuterniceste domnul Nap Dorin - primarul comunei Valea Ierii, să semneze acordul de parteneriat și toate documentele necesare pregătirii proiectului, în numele comunei Valea Ierii.

**Art.3.** Se împuterniceste domnul Popa Ioan-Dorin -primarul comunei Iara, în calitate de lider de asociere, să semneze cererea de finanțare și anexele și să depună cererea de finanțare în platforma investitii.mdlpa.ro, în numele Asocierii Iara-Băișoara-Valea Ierii.

**Art.4.** În cazul aprobării finanțării, UAT-urile Iara , Băișoara, Valea Ierii se obligă ca în termen de un an de la semnarea acordurilor de parteneriat să înființeze asociația de dezvoltare intercomunitară în vederea implementării prezentului proiect, conform O.U.G. nr.95/2021 pentru aprobarea Programului național de investiții "Anghel Saligny", cu modificările și completările ulterioare.

**Art.5.** Cu ducerea la îndeplinire a prevederilor prezentei hotărâri se împuternicește Primarul Comunei Valea Ierii , prin compartimentele de specialitate.

**Art.6.** Prezenta hotărâre poate fi atacată conform procedurii și termenelor prevăzute de Legea 554/2004, privind contenciosul administrativ cu modificările și completările ulterioare.

**Art.7.**  Prezenta hotărâre se comunică la :

- Instituția Prefectului - Judeţul Cluj ;

- Primarului comunei Valea Ierii ;

- Compartimentului Financiar - Contabil;

- Ministerului Dezvoltării, Lucrărilor Publice și Administrației;

- Instituţiilor și persoanelor interesate, la solicitarea acestora ;

-Se va aduce la cunoştinţă publică prin afișare la sediul și pe pagina de internet a Primăriei comunei Valea Ierii.

Președinte de ședință, Contrasemnează:

Valeria Sarvadi Secretar general al comunei,

Nelia-Crenguța Mariș

**Nr. 27 din 14.04.2022**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*